stanford-oval/wikipedia huggingface dataset:
โรงเรียนนวมินทราชินูทิศ บดินทรเดชา

| โรงเรียนนวมินทราชินูทิศ  บดินทรเดชา Nawaminthrachinuthit Bodindecha School |
| --- | --- |

ที่ตั้ง

5/23 ซอยลาดพร้าว 69 ถนนลาดพร้าว แขวงสะพานสอง เขตวังทองหลาง กรุงเทพมหานคร 10310
ข้อมูล
ชื่ออื่น: นมร.บ.ด.   NMR.B.D.
ประเภท: รัฐบาล
คำขวัญ: ลูกบดินทรเป็นผู้ประพฤติดี และมีความรู้
สถาปนา: 31 กรกฎาคม พ.ศ. 2535
ผู้ก่อตั้ง: คุณหญิงลักขณา แสงสนิท
หน่วยงานกำกับ: โรงเรียนมัธยมศึกษาขนาดใหญ่พิเศษ ประเภทสหวิทยาสังกัดสำนักงานเขตพื้นที่การศึกษากรุงเทพมหานครเขต 2 กระทรวงศึกษาธิการ
รหัส: 00104502
ระดับปีที่จัดการศึกษา: ม.1 - ม.6
จำนวนนักเรียน: 2651 คน
สี:     สีน้ำเงิน - สีฟ้า
เพลง: มาร์ชนวมินทราชินูทิศ บดินทรเดชา
เว็บไซต์: www.bodin3.ac.th
โรงเรียนนวมินทราชินูทิศ บดินทรเดชา เป็นโรงเรียนในโครงการเฉลิมพระเกียรติ ในกลุ่มโรงเรียน 9 นวมินทราชินูทิศ และเป็นโรงเรียนในเครือบดินทรเดชา แห่งที่ 3 เมื่อวันที่ 12-13 ตุลาคม พ.ศ. 2534 กรมสามัญศึกษาได้พิจารณาดำเนินการรับที่ดินไว้จัดตั้งเป็นโครงการเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในปี พ.ศ. 2535 กรมสามัญศึกษาได้มอบหมายให้โรงเรียนบดินทรเดชา (สิงห์ สิงหเสนี) เป็นผู้ประสานงานจัดตั้งโรงเรียนในโครงการ 1 ใน 9 โรงเรียน โดยใช้ที่ดินบริจาคของคุณย่าพัฒน์ กังสานนท์ในซอยลาดพร้าว 69 จำนวน 5 ไร่ และใช้ชื่อโรงเรียนว่า "โรงเรียนบดินทรเดชา (สิงห์ สิงหเสนี) ๓"
โรงเรียนนวมินทราชินูทิศ บดินทรเดชา ประกาศจัดตั้งขึ้นเมื่อวันที่ 31 กรกฎาคม 2535 โดยเป็นโรงเรียน 1 ใน 9 โรงเรียนที่กระทรวงศึกษาธิการ จัดตั้งเพื่อเฉลิมพระเกียรติในมหามงคลสมัยที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา 60 พรรษา ได้รับพระราชทานนามจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงว่า "นวมินทราชินูทิศ" และโดยที่กระทรวงศึกษาธิการได้มอบหมายให้อยู่ในความดูแลของโรงเรียนบดินทรเดชา (สิงห์ สิงหเสนี) ในระยะเริ่มแรก กระทรวงศึกษาธิการจึงให้เติมต่อท้ายชื่อ ว่า "โรงเรียนนวมินทราชินูทิศ บดินทรเดชา" และได้รับมอบหมายให้คุณหญิงลักขณา แสงสนิท ผู้อำนวยการโรงเรียนบดินทรเดชา (สิงห์ สิงหเสนี) ในขณะนั้นเป็นผู้ประสานการจัดตั้งและดูแล โดยมีนายอมรรัตน์ ปิ่นเงิน เป็นผู้บริหารคนแรก
ปัจจุบัน โรงเรียนนวมินทราชินูทิศ บดินทรเดชา สังกัดสำนักงานเขตพื้นที่การศึกษากรุงเทพมหานคร เขต 2 กระทรวงศึกษาธิการ มีผู้บริหารสถานศึกษามาแล้ว 5 คน เปิดทำการสอนช่วงชั้นที่ 3 - 4 (ม.1 - 6) จำนวน 68 ห้องเรียน แบ่งเป็นห้องเรียนธรรมดาจำนวน 60 ห้องเรียน และห้องเรียนโครงการ  Extra – curricula English Program จำนวน 8 ห้องเรียน แผนการเรียน วิทย์-คณิต, ภาษา (ญี่ปุ่น, ฝรั่งเศส), เน้นคณิตศาสตร์ และไม่เน้นคณิตศาสตร์
ประวัติ

โรงเรียนนวมินทราชินูทิศ บดินทรเดชาสถาปนาขึ้นเนื่องในวโรกาสที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มีพระชนมพรรษาครบ 5 รอบ ในปี พ.ศ. 2535 ซึ่งกรมสามัญศึกษาพิจารณาที่ดินบริจาคของพัฒน์ กังสานนท์ เมื่อวันที่ 12-13 ตุลาคม พ.ศ. 2534 เพื่อจัดตั้งเป็นโรงเรียนเฉลิมพระเกียรติในวโรสกาสดังกล่าว และได้มอบหมายการควบคุมการก่อสร้างโรงเรียนแก่คุณหญิงลักขณา แสงสนิท ผู้อำนวยการโรงเรียนบดินทรเดชา (สิงห์ สิงหเสนี)ในขณะนั้น และใช้ชื่อโรงเรียนในระยะแรกว่า โรงเรียนบดินทรเดชา (สิงห์ สิงหเสนี) ๓ ต่อมา เมื่อได้รับพระราชทานพระราชานุญาตให้ใช้ชื่อพระราชทานจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงว่า "นวมินทราชินูทิศ" แล้ว จึงเปลี่ยนชื่อโรงเรียนเป็น โรงเรียนนวมินทราชินูทิศ บดินทรเดชา และมีประกาศจัดตั้งโรงเรียนโดยกระทรวงศึกษาธิการ เมื่อวันที่ 31 กรกฎาคม พ.ศ. 2535
ในระยะแรกโรงเรียนได้ใช้สถานที่ทำการเรียนการสอน ณ โรงเรียนบดินทรเดชา (สิงห์ สิงหเสนี) โดยมีคณาจารย์ของโรงเรียนเองและโรงเรียนบดินทรเดชา (สิงห์ สิงหเสนี) ในการสอน และเปิดรับนักเรียนครั้งแรกในปีการศึกษา 2535 ต่อมาในเดือนมกราคม พ.ศ. 2536 โรงเรียนได้รับงบประมาณจากกระทรวงศึกษาธิการเป็นเงิน 95 ล้านบาท จัดสร้างอาคารเรียนแบบพิเศษ 9 ชั้น และอาคารอเนกประสงค์ 4 ชั้น ณ สถานที่ตั้งปัจจุบันของโรงเรียน และได้ย้ายมาทำการเรียนการสอน ณ สถานทีตั้งปัจจุบันในเดือนพฤศจิกายน พ.ศ. 2537
ในปี พ.ศ. 2540 โรงเรียนได้จัดสร้างเรือนธรรมกาญจนาภิเษกซึ่งเป็นที่ประดิษฐาน พระพุทธพรนวมินทรราชินีถวาย พระพุทธรูปประจำโรงเรียน และรูปเหมือนเจ้าพระยาบดินทรเดชา (สิงห์ สิงหเสนี) และใช้เป็นสถานที่จัดการอบรมกิจกรรมด้านจริยธรรมอย่างต่อเนื่อง และได้เปิด สนามกีฬาเฉลิมพระเกียรติสมเด็จพระนางเจ้าฯ พระบรมราชินีนาถ ในปีเดียวกัน
ปัจจุบัน โรงเรียนนวมินทราชินูทิศ บดินทรเดชา เป็นโรงเรียนมัธยมศึกษาขนาดใหญ่พิเศษ ทำการสอนในระดับชั้นมัธยมศึกษาตั้งแต่ปีที่ 1 - 6 พร้อมด้วยนักเรียนในหลักสูตรภาษาอังกฤษ นักเรียนในโครงการความสามารถพิเศษด้านต่าง ๆ และโรงเรียนได้บรรจุหลักสูตรท้องถิ้น "หลักสูตรกษัตริย์นักพัฒนาและเจ้าพระยาบดินทรเดชา ( สิงห์ สิงหเสนี )" แก่นักเรียนมัธยมศึกษาปีที่ 1 รวมถึงมีการประกันคุณภาพเพื่อดำเนินการเป็นไปตามระบบสากล
ความหมายของชื่อโรงเรียน

โรงเรียนนวมินทราชินูทิศ บดินทรเดชา ก่อตั้งขึ้นเพื่อเป็นการเฉลิมพระเกียรติเนื่องในวโรกาสที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงเจริญพระชนมพรรษาครบ 5 รอบ พร้อมกันนี้ พระองค์ได้พระราชทานพระราชานุญาตให้ใช้ชื่อโรงเรียนมัธยมศึกษาเฉลิมพระเกียรติสมเด็จพระบรมราชินีนาถของกรมสามัญศึกษา กระทรวงศึกษาธิการ ว่า "โรงเรียนนวมินทราชินูทิศ" และเนื่องจากในระยะเริ่มต้นของการก่อตั้งโรงเรียนนั้น กรมสามัญศึกษา กระทรวงศึกษาธิการได้มอบหมายให้โรงเรียนบดินทรเดชา (สิงห์ สิงหเสนี) เป็นผู้ประสานงานการจัดตั้งโรงเรียน ดังนั้น โรงเรียนนวมินทราชินูทิศแห่งนี้ จึงลงท้ายชื่อโรงเรียนว่า "บดินทรเดชา"  โดยความหมายของชื่อโรงเรียนนั้น สามารถแยกออกเป็น 2 ส่วน ได้แก่
นวมินทราชินูทิศ ซึ่งเกิดจากการสนธิของคำต่าง ๆ ดังนี้
บดินทรเดชา เป็นนามของท่านเจ้าพระยาบดินทรเดชา (สิงห์ สิงหเสนี) สมุหนายกและแม่ทัพใหญ่ในสมัยพระบาทสมเด็จพระนั่งเกล้าเจ้าอยู่หัว
ดังนั้น นาม "นวมินทราชินูทิศ บดินทรเดชา" จึงมีความหมายว่า โรงเรียนสาขาบดินทรเดชา ที่ก่อตั้งขึ้นเพื่อถวายแด่พระราชินีแห่งพระมหากษัตริย์รัชกาลที่ 9
สถานที่ภายในโรงเรียน > อาคาร

ปัจจุบัน โรงเรียนนวมินทราชินูทิศ บดินทรเดชา มีอาคารภายในโรงเรียนทั้งสิ้น 3 อาคาร ได้แก่
อาคาร 9 ชั้น มีจำนวนทั้งสิ้น 9 ชั้น ใช้เป็นอาคารเรียน ห้องพักคณาจารย์ ห้องสมุด ห้องโสตทัศนศึกษา ห้องปฏิบัติการทางวิทยาศาสตร์ และเป็นที่ตั้งของหน่วยงานต่าง ๆ ของโรงเรียน เช่น สำนักงานผู้อำนวยการ สหกรณ์ร้านค้า นอกจากนี้ บริเวณดาดฟ้าของอาคารยังใช้เป็นสนามกีฬาในร่มและหอประชุมขนาดกลางด้วย
อาคารอเนกประสงค์ 4 ชั้น เป็นที่ตั้งของโรงอาหาร ห้องเรียนที่ใช้ในการจัดการเรียนการสอนต่าง ๆ เช่น ห้องศิลปะ ห้องดนตรีไทย ห้องอุตสาหกรรม ห้องงานบ้าน และเป็นที่ตั้งของหอประชุม
เรือนธรรมกาญจนาภิเษก เป็นอาคาร 2 ชั้น ใช้เป็นที่ประดิษฐาน "พระพุทธพรนวมินทรราชินีถวาย" รวมทั้ง รูปเหมือน "เจ้าพระยาบดินทรเดชา (สิงห์ สิงหเสนี)" และ รูปเหมือนคุณย่าพัฒน์ กังสานนท์ ผู้บริจาคที่ดิน นอกจากนี้ ยังเป็นที่ตั้งของสำนักงานกลุ่มบริหารงานบุคคล
สถานที่ภายในโรงเรียน > ลานกิจกรรมและกีฬา

ลานกิจกรรมกีฬาของโรงเรียนนวมินทราชินูทิศ บดินทรเดชา แบ่งเป็น 3 ส่วน ดังนี้
สนามกีฬาเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เป็นสนามฟุตบอล และมีอัฒจรรย์ขนาดเล็ก
สนามกีฬาในร่ม ประกอบด้วย สนามวอลเล่ย์บอลจำนวน 2 สนามและสนามบาสเก็ตบอลจำนวน 2 สนาม
สนามกีฬาในร่มเจ้าพระยาบดินทรเดชา (สิงห์ สิงหเสนี)  เป็นลานกีฬาในร่มตั้งอยู่ที่ชั้นดาดฟ้าของอาคาร 9 ชั้น ประกอบด้วย สนามแบดมินตันจำนวน 4 สนามและโต๊ะปิงปอง
สนามกีฬาฟุตซอล  เป็นลานกีฬาในร่มตั้งอยู่ที่หน้าอาคาร 9 ชั้น ประกอบด้วย สนามฟุตซอลจำนวน 1 สนาม
การเดินทาง

โรงเรียนนวมินทราชินูทิศ บดินทรเดชา มีประตูทางเข้าออก 3 เส้นทาง  การเดินทางมายังโรงเรียนสามารถเดินทางมาได้ ดังนี้
ประตูลาดพร้าว 69 (ประตูหลักของโรงเรียน)  รถโดยสารประจำทางที่ผ่านทางเข้าซอย ของ ขสมก. ได้แก่ สาย  8,27,44,73,96,126,137,145,178,191,502,514,545
ประตูลาดพร้าว 63 (ประตูด้านหลังอาคาร 9 ชั้น) ใช้เส้นทางเดียวกันกับประตูลาดพร้าว 69
ประตูจักกริช 3 (ทางออกสู่ถนนนาคนิวาส)  รถโดยสารประจำทางที่ผ่านทางเข้าซอย ได้แก่ สาย 156
รายนามผู้บริหารโรงเรียน

| รายนามผู้อำนวยการ | วาระการดำรงตำแหน่ง |  |
| --- | --- | --- |
| 1. นายอมรรัตน์  ปิ่นเงิน | 27 ตุลาคม พ.ศ. 2535 - 4 มกราคม พ.ศ. 2541 |  |
| 2. นายปลองยุทธ อินทพันธ์ | 5 มกราคม พ.ศ. 2541 - 17 ธันวาคม พ.ศ. 2545 |  |
| 3. นางภรภัทร (วิลาวัณย์) สิทธิวงศ์ | 18 ธันวาคม พ.ศ. 2545 - 30 กันยายน พ.ศ. 2548 |  |
| 4. นายจำลอง เชยอักษร | 24 มกราคม พ.ศ. 2549 - 28 กุมภาพันธ์ พ.ศ. 2551 |  |
| 5. นายโชว์นันต์ มารุตวงศ์ | 29 กุมภาพันธ์ พ.ศ. 2551 - 30 พฤศจิกายน พ.ศ. 2554 |  |
| 6. นางสาลินี มีเจริญ | 30 พฤศจิกายน พ.ศ. 2554  - 30 กันยายนพ.ศ. 2555 |  |
| 7. นางพรพิมล พรชนะรักษ์ | พ.ศ. 2556 - พ.ศ. 2558 |  |
| 8. นางสุชาดา พุทธนิมนต์ | พ.ศ. 2558 - พ.ศ. 2561 |  |
| 9. นายมนัส ปิ่นนิกร | พ.ศ. 2561 - 2563 |  |
| 10. นายสุรสิทธิ์ เจริญวัย | พ.ศ. 2563 - 2564 |  |
| 11. นายมิตรชัย สมสำราญกุล | พ.ศ. 2564 - ปัจจุบัน |  |
มาตรฐานคุณภาพ > มาตรฐานคุณภาพภายนอก

โรงเรียนนวมินทราชินูทิศ บดินทรเดชา ได้รับการประเมินคุณภาพจากสำนักงานรับรองมาตรฐานและประเมินคุณภาพการศึกษา หรือ สมศ. รอบแรก เมื่อวันที่ 14-16 มิถุนายน พ.ศ. 2548 ใน 3 ด้าน ได้แก่ ด้านผู้เรียน ด้านผู้บริหาร และด้านครู โดยทางโรงเรียนได้รับการประเมินคุณภาพในระดับดีทั้ง 3 ด้าน
ชีวิตในโรงเรียน

หลักสูตรสถานศึกษา โรงเรียนนวมินทราชินูทิศ บดินทรเดชา ใกล้เคียงกับโรงเรียนอื่นๆ คือ ในช่วงชั้นที่ 3 แบ่งเป็น 3 ปี (ม.1 - 3) นักเรียนจะเลือกเรียนสาระเพิ่มเติมในแต่ะปี เมื่อรวมกับสาระพื้นฐานแล้วประมาณ 1,000 - 1,200 ชั่วโมงในแต่ละปีการศึกษา หรือ 3,000 - 3,600 ชั่วโมงใน 3 ปีการศึกษา  และช่วงชั้นที่ 4 แบ่งเป็น 3 ปี (ม.4 - 6) มีชั่วโมงเรียนทั้งปีเท่ากับ 1,200 ชั่วโมงขึ้นไป หรือไม่น้อยกว่า 3,600 ชั่วโมงใน 3 ปีการศึกษา  ในด้านกิจกรรม โรงเรียนได้จัดกิจกรรมอื่นๆ ทั้งกิจกรรมกีฬา-ดนตรี, กิจกรรมบำเพ็ญประโยชน์, กิจกรรมส่งเสริมทางด้านศาสนา อาทิ กิจกรรมนำนักเรียนไปปฏิบัติธรรมที่วัดพระราม 9 กาญจนาภิเษก อีกด้วย
ชีวิตในโรงเรียน > กิจกรรมภายในโรงเรียน > ชมรม และชุมนุม

ชมรม และชุมนุม ในโรงเรียนนวมินทราชินูทิศ บดินทรเดชา จัดขึ้นเพื่อให้นักเรียนภายในโรงเรียน สร้างความรู้จัก พบปะกันมากยิ่งขึ้น โดยสามารถเลือกชมรมได้ตามความสนใจของนักเรียน ไม่จำกัดชั้นปี โดยเฉพาะอย่างยิ่ง โรงเรียนจัดกิจกรรมชุมนุมการสอนดนตรี วิชาศิลปะ นาฏศิลป์ และกีฬา ในชั่วโมงชุมนุมหลังเลิกเรียนทุกวัน
ชีวิตในโรงเรียน > กิจกรรมภายในโรงเรียน > กีฬา

นอกจากการเรียนกีฬาภายในชั่วโมงเรียนแล้ว โรงเรียนยังฝึกให้นักเรียนมึความรับผิดชอบ โดยจัดกิจกรรมกีฬากัลปพฤกษ์เกมส์ เป็นกีฬาสีภายในโรงเรียน 
 ในกิจกรรมนี้ทำให้นักเรียนมีส่วนร่วม ฝึกการทำงานเป็นหมู่คณะ สร้างความสามัคคีกลมเกลียวภายในโรงเรียน นอกจากนี้ ยังเป็นการคัดเลือกตัวแทนเพื่อแข่งขันใน มหกรรมกีฬา 6 บดินทรอีกด้วย
ชีวิตในโรงเรียน > กิจกรรมภายในโรงเรียน > กิจกรรมด้านศาสนา

กลุ่มสาระการเรียนรู้สังคมศึกษา ศาสนา และวัฒนธรรม ของโรงเรียนได้จัดกิจกรรมทำบุญตักบาตรทุกวันศุกร์ ในวันสำคัญทางศาสนา และเทศกาลวันสำคัญต่างๆ โดยให้นักเรียนระดับชั้นต่างๆ ร่วมกันเป็นเจ้าภาพในการตักบาตร และนี้ยังมีกิจกรรมถวายภัตตาหารเพลแก่พระสงฆ์, กิจกรรมบ้านวัดโรงเรียน ของนักเรียนชั้นมัธยมศึกษาปีที่ 6 ณ วัดพระราม 9 กาญจนาภิเษก เพื่อฝึกนักเรียนปฏิบัติพิธีกรรมทางศาสนา, จัดกิจกรรมนำนักเรียนไปบรรพชาสามเณรฤดูร้อนเพื่อปลูกฝังคุณธรรม จริยธรรม
โครงการปลูกรากแก้วของแผ่นดิน โดยให้นักเรียนแต่ละห้องหมุนเวียนกันฟังธรรมจากพระอาจารย์วัดพระราม 9 กาญจนาภิเษก และเรียนรู้กิจกรรมทางศาสนา  ปัจจุบันได้พัฒนาขึ้นสู่กิจกรรมรากแก้วมาตุภูมิ ซึ่งมีการฝึกการรู้จักอดออมเพื่อส่วนรวมอีกด้วย
ชีวิตในโรงเรียน > กิจกรรมภายในโรงเรียน > ธนาคารโรงเรียน

โรงเรียนนวมินทราชินูทิศ บดินทรเดชา และธนาคารออมสิน จัดตั้งขึ้นธนาคารโรงเรียนขึ้นเพื่อฝึกให้นักเรียนรู้จักออมเงิน โดยนักเรียนเป็นผู้ดำเนินการรับฝาก-ถอนเอง โดยดำเนินการในช่วงพักกลางวัน ทำให้นักเรียนที่ทำหน้าที่คณะกรรมการ ได้รู้จักกระบวนการทำงานอย่างเป็นระบบ  โดยเปิดดำเนินการตั้งแต่วันที่ 31 กรกฎาคม พ.ศ. 2546 ปัจจุบัน (31 มกราคม 2549) มียอดบัญชีกว่า 1,376 บัญชี
ชีวิตในโรงเรียน > กิจกรรมภายในโรงเรียน > กิจกรรมส่งเสริมให้รู้คุณค่าทรัพยากร

โดยจัดโครงการห้องเรียนสีเขียว ซึ่งร่วมกับการไฟฟ้าฝ่ายผลิตแห่งประเทศไทย, โครงการพลังงานหารสอง เพื่อรณรงค์ให้นักเรียนใช้ทรัพยากรอย่างประหยัด คุ้มค่า
ชีวิตในโรงเรียน > กิจกรรมภายในโรงเรียน > คนดีศรีบดินทร

ตามปรัชญาของโรงเรียน "ลูกบดินทรเป็นผู้ประพฤติดีและมีความรู้" จึงเน้นการให้โอกาส ให้ความดูแลใกล้ชิด และประกาศเกียรติคุณ โดยฝ่ายปกครองเริ่มจากกำหนดให้มี "ธนาคารความดี" เพื่อบันทึกของนักเรียนไว้ และเพื่อให้นักเรียนทำดียิ่งขึ้น จึงจัดโครงการ "คนดีศรีบดินทร" เพื่อการค้นหาคัดเลือกคนดี ดุจเพชรเจียรนัย ให้เป็นคนที่ทรงคุณค่าของสังคม และปรากาศเกียรติคุณในวันเกียรติยศแห่งคนดี (ทุกวันที่ 14 กุมภาพันธ์) 
ต่อมาคณะกรรมการฝ่ายกิจการนักเรียนของโรงเรียนในเครือบดินทรเดชาร่วมจัดขึ้นในแต่ละโรงเรียน คนดีศรีบดินทร คือ การประกาศเกียรติคุณเชิดชูคุณความงามความดีของนักเรียนให้ปรากฏ  โดยส่งเสริมให้เป็นคนดีในประเภทต่างๆตามคุณลักษณะของนักเรียนแต่ละคน   พร้อมลำดับดังนี้
คนดีศรีบดินทร
คนดีที่สมควรยกย่อง
คนดีที่สมควรเป็นแบบอย่าง
คนดีที่มีความสามารถด้านต่างๆ
การพิจารณา ผู้ที่ได้คัดเลือกคนดีศรีบดินทรได้มาจากการเสนอชื่อโดยนักเรียนเสนอเอง เพื่อนนักเรียน ครู-อาจารย์ ทุกคนในโรงเรียน ตลอดจนคนงาน แม่ค้าในโรงเรียนที่เห็นความดีงามส่งข้อมูลเสนออาจารย์ที่ปรึกษา และนักเรียนทั้งหมดจะได้รับการพิจารณาคัดเลือกจากคณะกรรมการระดับชั้นนั้นๆ ระดับละ 5 คน แล้วจึงส่งผู้ที่ได้รับการคัดเลือกมาสัมภาษณ์ และดูผลงาน (Portfolio) โดยคณะกรรมการฝ่ายปกครองรอบสุดท้าย
ชีวิตในโรงเรียน > กิจกรรมภายในโรงเรียน > กิจกรรมสาธารณประโยชน์

จัดกิจกรรมนักเรียนไปบำเพ็ญปลูกป่าชายเลน ที่วัดอโศการาม จังหวัดสมุทรปราการ เพื่อให้นักเรียนฝึกการเรียนรู้และปฏิบัติธรรม  ,นำนักเรียนไปพัฒนาท้องถิ่นโดยการสำรวจสิ่งแวดล้อม ที่เขาใหญ่ จังหวัดนครราชสีมา นอกจากนี้ยังมีการจัดตั้งชมรมอนุรักษ์สิ่งแวดล้อมในโรงเรียนโดยนักเรียนเป็นผู้ดำเนินการในปีการศึกษา 2548  , กิจกรรมวันเด็กแห่งชาติ ณ โรงเรียนตำรวจตระเวนชายแดน บ้านแม่น้ำน้อย จังหวัดกาญจนบุรี ตามโครงการโรงเรียนพี่โรงเรียนน้องตามพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเมื่อวันที่ 14 มกราคม พ.ศ. 2549
ชีวิตในโรงเรียน > กิจกรรมระหว่างโรงเรียน > มหกรรมกีฬา 6 บดินทร

เป็นกิจกรรมกีฬาที่จัดขึ้นเพื่อสร้างความสามัคคีระหว่างโรงเรียนในเครือบดินทรเดชา โดยหมุนเวียนเป็นเจ้าภาพ ซึ่งโรงเรียนนวมินทราชินูทิศ บดินทรเดชา ได้เป็นเจ้าภาพมหกรรมกีฬา 5 บดินทรครั้งที่ 3 ในวันที่ 16 ธันวาคม พ.ศ. 2548 ณ สนามกีฬาเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ
ชีวิตในโรงเรียน > กิจกรรมระหว่างโรงเรียน > เดินเทิดพระเกียรติ

กลุ่มโรงเรียน 9 นวมินทราชินูทิศ จัดกิจกรรมเดินเทิดพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวโรกาสมหามงคลทรงครองสิริราชย์สมบัติครบ 60 ปี เมื่อวันที่ 19 กุมภาพันธ์ พ.ศ. 2549 ณ บริเวณพุทธมณฑล ตำบลศาลายา จังหวัดนครปฐม โดยนายพีรพันธุ์ พาลสุข ผู้ช่วยรัฐมนตรีประจำกระทรวงศึกษาธิการในสมัยนั้น ให้เกียรติเป็นประธาน
เกียรติประวัติ

โรงเรียนนวมินทราชินูทิศ บดินทรเดชา ได้รับคัดเลือกรับรางวัลโรงเรียนดีเด่น ประจำปีการศึกษา 2539 ของกรมสามัญศึกษา กระทรวงศึกษาธิการ ได้รับเกียรติบัตร "ร้านอาหารสะอาดในสถาบันการศึกษา" จากกรมอนามัยสิ่งแวดล้อม สำนักอนามัย กรุงเทพมหานคร เมื่อ 8 ธันวาคม 2542 ได้รับยกย่องว่าเป็นโรงเรียนสีขาว จากกรมสามัญศึกษา,ได้รับการรับรองการบริหารงานระบบคุณภาพ ISO 9002 จากสำนักรับรองคุณภาพ (สรร.) สถาบันวิจัยวิทยาศาสตร์และเทคโนโลยีแห่งประเทศไทย เมื่อ 22 กุมภาพันธ์ 2543 เป็นต้น นอกจากนี้ โรงเรียนนวมินทราชินูทิศ บดินทรเดชา ได้รับคัดเลือกจากท่านรัฐมนตรีสุดารัตน์ เกยุราพันธุ์ ให้เป็นตัวแทนประเทศ ในการจัดแสดงโขนตอนยกรบ และระบำสี่ภาคมีดนตรีไทยร่วมบรรเลงเพลงประกอบ เพื่อแสดงที่ศูนย์แสดงสินค้าและการประชุม อิมแพ็ค เมืองทองธานี ในวันที่ 11 กรกฎาคม พ.ศ. 2547 เนื่องในโอกาสการประชุมนานาชาติ เรื่องโรคเอดส์ครั้งที่ 15
ศิษย์เก่าที่มีชื่อเสียง

นวพล ธำรงรัตนฤทธิ์ ผู้กำกับภาพยนตร์
เอมี่ กลิ่นประทุม นักแสดง
อัฐมา ชีวนิชพันธ์ นางแบบ, นักแสดง
ชนิสาร์ บังคมเนตร นักแสดง
ภัทร เอกแสงกุล นักแสดง
ปาณิสรา หยาง นักแสดง
พัฒนพล มินทะขิน นักแสดง
ดูเพิ่ม

โรงเรียนในเครือบดินทรเดชา
การสั่นพ้อง

รูปแสดงการสั่นของมวลติดสปริงด้วยความถี่ธรรมชาติ
รูปแสดงการสั่นของมวลติดสปริงด้วยความถี่ธรรมชาติ
รูปแสดงการสั่นที่ความถี่ธรรมชาติของแผ่นบางรูปวงกลม
การเกิดการสั่นพ้องของเสียงในหลอดปลายเปิด
การเกิดการสั่นพ้องอขงเสียงในหลอดปลายปิด
การสั่นพ้อง หรือ กำทอน (อังกฤษ: Resonance) จะสังเกตได้เมื่อวัตถุถูกกระทำด้วยแรงหรือสัญญาณที่มีความถี่เท่ากับหรือใกล้เคียงกับความถี่ธรรมชาติของวัตถุ วัตถุนั้นจะสั่นด้วยความถี่นั้นและด้วยแอมปลิจูดที่ใหญ่ แต่ถ้าเป็นคลื่นเสียงก็จะทำให้เสียงดังมากขึ้น จนอาจทำให้วัตถุนั้นเสียหาย หรืออาจเกิดความรำคาญได้
การสั่นพ้องเกิดขึ้นได้ 2 แบบ คือ
1. การสั่นพ้องด้วยแรง หมายถึง การสั่นพ้องที่เกิดขึ้นโดยการออกแรงกระทำกับวัตถุเป็นจังหวะที่มีความถี่เท่ากับความถี่ธรรมชาติของวัตถุเป็นเวลานาน เมื่อลมพัดที่ความเร็วคงตัวค่าหนึ่งเป็นเวลานาน ซึ่งแรงลมพอดีกับความถี่ธรรมชาติจะทำให้เกิดการสั่นพ้อง แอมปลิจูดของการสั่นที่มากขึ้นทำให้วัตถุนั้นเสียหาย
2. การสั่นพ้องด้วยคลื่น หมายถึง การสั่นพ้องที่เกิดขึ้นโดยการส่งคลื่นที่มีความถี่เท่ากับความถี่ธรรมชาติของวัตถุกระทบกับวัตถุเป็นเวลานาน
การสั่นพ้องของเสียง > ความถี่ธรรมชาติ (natural frequency)

วัตถุหรืออนุภาค จะมีความถี่ในการสั่นตามธรรมชาติเฉพาะตัวอย่างเป็นอิสระคงที่อยู่ค่าหนึ่ง เช่นลูกตุ้มที่แขวนด้วยเชือกยาว L อยู่ในบริเวณที่มีความเร่งจากความโน้มถ่วง g จะมีความถี่ตามธรรมชาติเท่ากับ
มวล m ติดสปริงอันหนึ่ง ซึ่งมีค่าคงที่สปริง k เมื่อถูกกระตุ้นให้สั่นก็จะมีความถี่ธรรมชาติ ซึ่งหาค่าความถี่ได้จากสมการ นอกจากลูกตุ้มแล้ววัตถุต่าง ๆ เช่นสะพานแขวน ชิงช้า สายไฟที่โยงอยู่บนเสาไฟฟ้า แม้แต่ตึกสูง สิ่งเหล่านี้ก็มีความถี่ธรรมชาติ สามารถที่สั่นไหวหรือแกว่งได้ด้วยค่าความถี่เฉพาะตัวค่าหนึ่ง
การสั่นพ้องของเสียง > ความถี่ธรรมชาติ (natural frequency) > ความถี่ธรรมชาติของวัตถุแผ่นบาง

แผ่นวัตถุบางที่อ่อนตัวและถูกขึงให้ตึงหรือตรึงขอบได้ เช่น แผ่นหน้ากลอง เมื่อทำให้สั่นจะสั่นด้วยความถี่ธรรมชาติได้หลายค่า การศึกษาเกี่ยวกับความถี่ธรรมชาติของแผ่นวัตถุบางนี้มีประโยชน์มากในการออกแบบไดอะแฟรมของลำโพง
การสั่นพ้องของเสียง > การเกิดการสั่นพ้องของเสียงในหลอดปลายเปิด

หลอดปลายเปิด เป็นหลอดที่ปลายทั้งสองข้างเปิดสู่อากาศ คลื่นเสียงที่สะท้อนบริเวณปากหลอดทั้งสองข้าง โมเลกุลของอากาศเคลื่อนที่ได้โดยอิสระจะเป็นตำแหน่งปฏิบัพของคลื่น ดังนั้นถ้าท่อยาว L
การสั่นพ้องของเสียง > การเกิดการสั่นพ้องของเสียงในหลอดปลายปิด

หลอดปลายปิด เป็นหลอดที่ปลายข้างหนึ่งปิด ปลายอีกช้างหนึ่งเปิด เมื่อให้คลื่นเสียงเข้าทางปากหลอดด้านเปิด คลื่นเสียงจะเข้าไปสะท้อนที่ด้านปิดโดยมีเฟสเปลี่ยนไป 180 องศา ดังนั้นที่ตำแหน่งผิวระนาบของด้านปิดจะเป็นตำแหน่งของบัพ ส่วนบริเวณปากหลอดด้านเปิด โมเลกุลของอากาศสั่นได้โดยอิสระจะเป็นตำแหน่งปฏิบัพของคลื่นนิ่งขณะเกิดการสั่นพ้อง ดังนั้นถ้าท่อยาว L
วิทยบูรณากร ไอซีที.

วิทยบูรณากร ไอซีที. คือบุคคลที่ได้รับการพัฒนาโดยสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ ให้มีความรู้ความสามารถใน 3 ด้านหลักๆ คือ ความรู้ความสามารถ1.ด้านการจัดการเรียนการสอนและการฝึกอบรม 2.การจัดการโครงการ และ 3. การบริหารจัดการเทคโนโลยีสารสนเทศและเครือข่าย ซึ่งต้องนำมาบูรณาการความรู้เข้าด้วยกัน เกิดขึ้นครั้งแรกเมื่อ พ.ศ. 2549 และเป็นผู้มีบทบาทสำคัญในโครงการจัดหาคอมพิวเตอร์และเครือข่ายอินเทอร์เน็ตความเร็วสูงเพื่อการศึกษาของสำนักงานคณะกรรมการการศึกษาขั้นพื้นฐาน ดังนั้นคำว่าวิทยบูรณากร ไอซีที. จึงเป็นคำที่เกิดขึ้นมาจาก (วิทยากร + บูรณาการ + ไอซีที.)
หลักการของการก่อกำเนิดวิทยบูรณากร ไอซีที.

การศึกษาเป็นพื้นฐานที่จะทำให้มนุษย์พัฒนาขึ้น เป็นมนุษย์ที่สมบูรณ์(คำกล่าวของ พระพรหมคุณาภรณ์ ป.อ.ปยุตโต) ไม่มีอะไรสามารถสอนให้มนุษย์พัฒนาได้ดีกว่ามนุษย์ แต่มนุษย์ที่มีความเชี่ยวชาญ มีความเป็นครูสามารถถ่ายทอดเนื้อหาได้อย่างสมบูรณ์ในประเทศไทยยังมีน้อยไม่พอเพียง ทำอย่างไรที่จะแก้ไขความไม่พอเพียงดังกล่าวให้ได้ในระยะเวลาอันสั้น เป็นแนวคิดหลักของการแทรกสอดเทคโนโลยีทางด้านเทคนิคศึกษา เข้ามา ใช้ในการเรียนการสอน ภาครัฐและผู้ที่เกี่ยวข้องจึงพยายามระดมความคิดหาทางแก้ไขและทางออก ที่จะทำอย่างไรให้เยาวชนของชาติไม่ว่าจะอยู่ ณ ที่แห่งหน ตำบลไกล ได้มีโอกาสจะได้รับการถ่ายทอดความรู้จากครูที่มีความสามารถสูงทัดเทียมกัน เทคโนโลยีสารสนเทศซึ่งเป็นการผสานเข้าเป็นหนึ่งเดียวระหว่าง เทคโนโลยีคอมพิวเตอร์ และเทคโนโลยีการสื่อสาร จึงเป็นทางเลือกแรกๆ ที่ถูกนำมาใช้แก้ปัญหาข้างต้น หากว่าโดยธรรมชาติของบุคลากรครูในปัจจุบันของประเทศนั้น ยังมีน้อยที่เป็นผู้เชี่ยวชาญด้านเทคโนโลยีสารสนเทศ การนำเทคโนโลยีสารสนเทศส่งไปยังโรงเรียนพื้นที่ห่างไกล ฉับพลัน ทันด่วน อาจจะเกิดปัญหาสืบเนื่องมามากมาย ต้องมีพี่เลี้ยงที่จะเข้ามาคอยดูแลอย่างใกล้ชิด ซึ่งผู้ดูแลดังกล่าวต้องกอรปด้วยความสามารถ
กระบวนการพัฒนาให้บุคลากรสังกัด สำนักงานเขตพื้นที่การศึกษา(สพท.)ให้เป็นวิทยบูรณากร ไอซีที.

หลักสูตร ที่ใช้พัฒนาบุคลากร ให้มีความสามารถจนเป็นวิทยบูรณากรไอซีทีนั้นเป็นหลักสูตรที่ต้องเข้ารับการอบรมรวมทั้งสิ้น 70 ชั่วโมง แบ่งเป็น ความรู้ความสามารถด้านการจัดการเรียนการสอน และการฝึกอบรมรวม 17 ชั่วโมง ความรู้ความสามารถด้านบริหารโครงการรวม 10 ชั่วโมง และความรู้ความสามารถด้านการบริหารจัดการเทคโนโลยีสารสนเทศและเครือข่ายรวม 42 ชั่วโมง
กระบวนการพัฒนาให้บุคลากรสังกัด สำนักงานเขตพื้นที่การศึกษา(สพท.)ให้เป็นวิทยบูรณากร ไอซีที. > รายละเอียดเกี่ยวกับการพัฒนาบุคลากรให้มีความเชี่ยวชาญด้านการจัดการเรียนการสอน และการฝึกอบรม

โดยพื้นฐานของบุคลากร สังกัด สพฐ. จะมีความรู้ที่เกี่ยวกับการจัดการเรียนการสอนเป็นพื้นฐาน ซึ่งโดยส่วนใหญ่คุ้นเคยและเชี่ยวชาญกับวิชาสามัญเป็นพิเศษ หากแต่การดำเนินตามโครงการจัดหาเครื่องคอมพิวเตอร์และเครือข่ายอินเทอร์เน็ต บุคลากรดังกล่าว
จำนวนวิทยบูรณากร ไอซีที. รุ่นแรก

วิทยบูรณากร ไอซีที. รุ่นแรกเกิดขึ้นโดยคณะกรรมการฯและสำนักงานคณะกรรมการการศึกษาขั้นพื้นฐาน มอบหมายให้สำนักนโยบายและแผน สำนักเทคโนโลยีเพื่อการเรียนการสอน ทำงานร่วมกับ กับ คณะเทคโนโลยีสารสนเทศ และ คณะครุศาสตร์อุตสาหกรรม สถาบันเทคโนโลยีพระจอมเกล้าพระนครเหนือในการประชุมกำหนดหน้าที่ จำนวน และกระบวนการพัฒนา ข้อสรุปเกี่ยวกับจำนวนในครั้งแรกนั้น คณะกรรมการฯ ร่วมกำหนดให้มีขึ้นจำนวน 175 คน ประจำใน 175 เขตพื้นที่การศึกษา  เพื่อเป็นพี่เลี้ยงให้กับโรงเรียนจำนวนประมาณ 32,000 โรงเรียน ยกเว้นกรุงเทพมหานคร จังหวัดนนทบุรี และจังหวัดภูเก็ต ซึ่งสำนักงานปกครองส่วนท้องถิ่นได้แก่ กรุงเทพมหานคร และองค์การบริหารส่วนจังหวัดของอีกสองจังหวัดเป็นผู้รับผิดชอบในการจัดหาเองทั้งสิ้นโดยมีกรอบการดำเนินงานหลักตอนต้นคือ จัดซื้อคอมพิวเตอร์จำนวน 250,000 เครื่องและบริหารจัดการพัฒนาความรู้ด้านเทคโนโลยีสารสนเทศให้แก่ครูในโรงเรียนที่ได้รับการจัดสรร
หน้าที่ที่วิทยบูรณากร ไอซีที.ได้รับมอบหมาย

สำนักงานคณะกรรมการการศึกษาขั้นพื้นฐาน กำหนดให้วิทยบูรณากร ไอซีที. เป็นผู้มีหน้าที่เป็นพี่เลี้ยง ดูแลการจัดซื้อ การฝึกอบรมบุคลากรที่เกี่ยวเนื่องกับโครงการจัดซื้อระบบคอมพิวเตอร์และเครือข่ายอินเทอร์เน็ตความเร็วสูง
การดำเนินการของวิทยบูรณากร ไอซีที. ในลำดับแรกจะทำหน้าที่ประสานงานระหว่าง สพฐ. และสำนักงานเขตพื้นที่การศึกษาจำนวน175เขตพื้นที่การศึกษา
สภาพปัจจุบันของการใช้เทคโนโลยีสารสนเทศเพื่อการศึกษาขั้นพื้นฐานในประเทศไทย

ตั้งแต่ในอดีตจนกระทั่งปี 2548 จำนวนคอมพิวเตอร์จำนวนคอมพิวเตอร์ที่รัฐบาลจัดสรรให้แก่โรงเรียนในสังกัด และการรับบริจาคโดยภาคเอกชนมีจำนวนรวมทั้งสิ้นประมาณ 120,000 เครื่อง คิดเป็นอัตราส่วนเครื่องคอมพิวเตอร์ต่อจำนวนนักเรียนในระดับก่อนอุดมศึกษาคือ 1:61  ในขณะที่อัตราส่วนที่ควรจะเป็นคืออัตราส่วนประมาณ 1:20 (มาตรฐานประกันคุณภาพ สมศ.)นอกจากจะจัดหาเครื่องคอมพิวเตอร์แล้วรัฐบาลยังได้เริ่มติดตั้งข่ายงานอินเทอร์เน็ตให้แก่สถานศึกษาตั้งแต่ปีงบประมาณ2546โดยมีทั้งการเชื่อมต่อผ่านคู่สายโทรศัพท์ และเชื่อมต่อผ่านดาวเทียม ซึ่งในปีงบประมาณ2546 ปรากฏค่าใช้จ่ายสำหรับการเชื่อมต่ออินเทอร์เน็ตของ สพฐ.คือ 96 ล้านบาท ต่อปี กระทั่งในปีงบประมาณ 2548 งบประมาณดังกล่าวได้เพิ่มขึ้นเป็น 1200 ล้านบาท ต่อปี
สภาพปัจจุบันของการใช้เทคโนโลยีสารสนเทศเพื่อการศึกษาขั้นพื้นฐานในประเทศไทย > ภาคใต้

สำหรับภาคใต้สภาพของการใช้เทคโนโลยีสารสนเทศเพื่อการเรียนการสอนมีระดับแตกต่างกันหลายระดับ จังหวัดที่มีความพร้อมมากที่สุดคือจังหวัดภูเก็ต เนื่องจากองค์การบริหาส่วนจังหวัดเข้ามารับผิดชอบการจัดหาคอมพิวเตอร์ และอินเทอร์เน็ตทั้งหมด ทุกโรงเรียน
การปฏิบัติงาน ของวิทยบูรณากร ไอซีที.

ปัจจุบันมีวิทยบูรณากร ไอซีที. ประจำอยู่ในทุก สำนักงานเขตพื้นที่การศึกษา
โครงสร้างของ วิทยบูรณากร ไอซีที.
หน้าที่ของ วิทยบูรณากร ไอซีที.
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรจังหวัดเพชรบูรณ์ พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 5 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > แบ่งตามพรรค

| พรรค | พรรค | จำนวน ผู้สมัคร | คะแนนเสียง> จน. | คะแนนเสียง>  % | ที่นั่ง> จน. | ที่นั่ง> +/– | ที่นั่ง>  % |
| --- | --- | --- | --- | --- | --- | --- | --- |
|  | พลังประชารัฐ | 5 | 201,253 | 40.29% | 5 | 5 | 100.00% |
|  | อนาคตใหม่ | 5 | 79,514 | 15.92% | 0 |  | 0.00% |
|  | เพื่อไทย | 3 | 68,929 | 13.80% | 0 | 5 | 0.00% |
|  | ประชาธิปัตย์ | 5 | 57,871 | 11.59% | 0 | 1 | 0.00% |
|  | อื่น ๆ | 130 | 91,910 | 18.40% | 0 |  | 0.00% |
| ผลรวม | ผลรวม | 148 | 499,477 | 100.00% | 5 | 1 | 100.00% |
ภาพรวม > เทียบคะแนนกับการเลือกตั้งครั้งก่อนหน้า

เปรียบเทียบคะแนนกับผลการเลือกตั้งเมื่อ พ.ศ. 2554